यह सेरेमनी 1959 से चली आ रही है। वाघा सीमा पर बीटिंग रिट्रीट समारोह भारत की तरफ से सीमा सुरक्षा बल और पाकिस्तान की तरफ से पाकिस्तानी रैंजर्स संयुक्त रूप से परफॉर्म करते हैं। दोनों तरफ से हर शाम यह प्रदर्शन किया जाता है कि हमारे सैनिक और अर्ध सैनिक बल कितने चुस्त-दुरुस्त और मुस्तैद हैं। समय के साथ सीमा पर यह शक्ति-प्रदर्शन पर्यटकों के आकर्षण का केंद्र बन गया और अब तो हर शाम इस समारोह को देखने के लिए दोनों तरफ से हजारों लोग और विदेशी सैलानी इकट्ठा होते हैं। वाघा सीमा पर जो लोहे का दरवाजा है, वह इसी बीटिंग रिट्रीट समारोह के लिए पहले खुलता था। लेकिन लोगों की आवाजाही और व्यापार के लिए भी यह दिन में खुलने लगा है।